kardosdrur/scandi-wiki huggingface dataset:
Svensktoppen

Svensktoppen er en hitliste med svensk popmusik og et ugentligt svensk radioprogram, hvor denne liste præsenteres. Svensktoppen har været sendt af Sveriges Radio siden 1962 bortset fra årene 1982 til 1985. Fra 1974 skulle sangskriverne være svenske, og frem til 2003 skulle sangteksterne til melodierne være på svensk.

Melodierne blev oprindeligt bedømt af en egen jury. Lytterafstemning blev indført i 1985, først via postkort, siden via telefon. Siden da var listen mere statisk, og dansebandene dominerede næsten fuldstændigt. Fra 2003 indførtes nye regler for sprog og ordningen med en statistisk udvalgt jury blev genindført. Musikken blev dermed igen mere varieret.

Svensktoppen har til tider været et meget populært radioprogram med stor betydning for salget og spredning af svensk populærmusik, særlig af og med nye kunstnere fra de store pladeselskaber.

Eksterne henvisninger 
 Sveriges Radios præsentation af Svensktoppen 

Radioprogrammer
Toppen
Sveriges Radio
Dværgelefant

Dværgelefanter er betegnelsen for især forhistoriske medlemmer af ordenen snabeldyr (Proboscidea), der var betydeligt mindre end nutidige elefanter. Deres mindre størrelse skyldtes, at de var blevet isoleret på mindre øer, hvor de gennem en proces, der minder om allopatrisk artdannelse havde tilpasset sig de nye livsvilkår med færre ressourcer. 

Dværgeefanterne udviklede sig til nye arter eller mindre underarter af den elefantart, som de oprindeligt blev isoleret fra. De fleste fund af fossiler fra dværgelefanter er sket på øer omkring Middelhavet, som blev koloniseret af elefanter under istiden som følge af det lave havniveau.

Den cypriotiske dværgelefant (Elephas cypriotes) skønnes at have vejet godt 200 kg. Det er kun 2% af nutidens elefanter, der typisk vejer omkring 10.000 kg. Den nulevende underart af asiatisk elefant fra Borneo, Elephas maximus borneensis, kaldes ofte en dværgelefant og er stærkt truet af udryddelse.

Noter 

Elefanter

pt:Elefante-pigmeu
FK Partizan Minsk

Futbolnij klub Partizan Minsk (russisk: ФК «Партизан» Минск) var en hviderussisk fodboldklub fra hovedstaden Minsk.

Titler 
 Hviderussisk Pokalturnering (2): 2005 og 2008

Historiske navne 
 2002 – MTZ-RIPA Minsk (Мінскі трактарны завод - Рэспубліканскі інстытут прафесійнай адукацыі)
 2010 – Partizan

Historiske slutplaceringer

Referencer

Eksterne henvisninger 
 Klubbens officielle hjemmeside 

Fodboldklubber i Hviderusland
Etableret i 1992
Minsk
Knud Poulsen

Knud Poulsen er navnet på flere personer:

 Knud Poulsen (dyrlæge) (1914-1992) – dansk kredsdyrlæge
 Knud Poulsen (forfatter) (1881-1946) – dansk journalist og forfatter
 Knud Poulsen (teaterdirektør) (1920-2003) – dansk journalist, forfatter og teaterdirektør (Knud Ivendorff Poulsen)
Al Fayyum (guvernement)

al-Fayyum er et guvernement i den nordlige del af Egypten, 130 km sydvest for Kairo.

Navnet Fayyum kommer fra det koptiske ord for sø og henviser til Moeris-søen i området.

Fayyum-portrætterne eller mumieportrætterne er den moderne betegnelse på en form for realistisk malede portrætter på træ, fæstet til mumiesarkofager fra græsk-romersk Egypten. De tilhører en af de højest ansete form for kunst i den klassiske verden. Mumieportrætter er fundet overalt i Egypten, men er specielt almindelige i Faiyum-oasen; Faktisk er Fayyum-portræterne de eneste malerier fra denne tradition som i større antal er blevet bevaret for eftertiden.

Se også 
 Wadi Al-Hitan

Eksterne kilder og henvisninger 

 Om Al Fayyum

Egyptens guvernementer
Thorkil Myrdahl

Thorkil Christian Myrdahl (10. december 1894 i København – 21. april 1945 sammesteds) var en dansk byretspræsident, som under besættelsen blev offer for clearingmord.

Han var søn af læge Jens Christian Meyer Myrdahl og Thora Hedevig Petersen, blev 1912 student fra Schneekloths Skole og 1918 cand. jur. Samme år blev han ansat som assistent i Justitsministeriet, hvor han 1919 avancerede til fungerende sekretær, året efter fast ansat og 1930 fuldmægtig. 1920-31 var han sekretær hos justitsministeren. 1932 blev han udnævnt til dommer i Københavns Byret, blev 1941 dommer i Østre Landsret og blev 23. januar 1945 (fra 1. februar) præsident for Københavns Byret.

1919-24 var han tillige sagførerfuldmægtig, 1924 landsretssagfører (beskikkelse deponeret); 1924-30 fungerende fuldmægtig ved Københavns Amts søndre birk; 1925-32 sekretær ved de nordiske juristmøders danske bestyrelse, 1930-41 ved Akkordretten; 1930 medlem af og sekretær ved Konkurslovkommissionen (1934-41 formand); 1935-40 formand for Valuta-Ankenævnet og fra 1940 for Ankenævnet vedrørende Vareforsyningssager; 1935 likvidator for A/S Spareuret; 1939 medlem af bestyrelsen for Den Danske Dommerforening, 1940 af bestyrelsen for Fængselshjælpens og Fængselsselskabernes Samvirke; 1940 suppleant til og 1941 medlem af formandsskabet for Arbejds- og Forligsnævnet; fra 1943 censor ved de juridiske eksaminer ved Københavns Universitet og 1921-37 halvkompagnifører i Akademisk Skyttekorps. 24. marts 1937 blev han Ridder af Dannebrog og var også Ridder af 1. klasse af Vasaordenen.

Myrdahl blev gift 5. november 1936 i Holmens Kirke med Vera Marie Lemvigh-Müller (17. februar 1899 i København -), datter af Magnus Nicolai Bülow Lemvigh-Müller.

Thorkil Myrdahl blev myrdet om natten i sin seng i sit hjem, Frederiksborggade 26, under den såkaldte "bombenat" i København, hvor Lorenzen-gruppen i anledning af Adolf Hitlers fødselsdag myrdede 12 mennesker i hovedstaden og forøvede hærværk mod adskillige butikker. HIPO-mændene havde tyske "køresedler" på hver eneste af nattens ugerninger, som udpegede egnede personer som mål for clearingmord. Thorkil Myrdahl blev skudt af to mænd, ramt i maven og døde i ambulancen på vej til hospitalet.

Han blev begravet fra Trinitatis Kirke.

Der er opsat en mindeplade for Myrdahl på Domhuset i København.

Kilder 
Danske Jurister 1736-1936.
 Daglige Beretninger om Begivenheder under den tyske Besættelse , København: Bianco Luno 1946, kapitel 4, 4. del.

Riddere af Dannebrog
Personer i Kraks Blå Bog (afdøde)
Ofre for clearingmord under Besættelsen
Dommere fra Danmark
Landsdommere fra Danmark
Advokater fra Danmark
Personer fra København
Embedsmænd fra Danmark
Dansk Spare-Selskab

Dansk Spare-Selskab var et dansk opsparings- og forsikringsselskab, stiftet 1912, som stod for driften af skolesparekasser i årene 1915-1924. Selskabet drev også foreningen A/S Spareuret, som indførte spareuret som opsparingsform. Selskabet fejrede sit 50-års-jubilæum i 1962.

Dansk Spare-Selskab var akkvisitionsfirma for Det gjensidige Forsikringsselskab "Danmark". Gennem salg af spareure fremmede man opsparingen og holdt samtidig urenes ejere forsikret.

Jens Jensen-Sønderup var medlem af repræsentantskabet, hvis formand fra 1946 var Svenning Rytter.

Litteratur 
 Kaj Christensen: "Om Livsforsikring med Spareure", 1937.
 "Dansk Spare-Selskab 50 år", i Assurandøren, årgang 67 (1962), ss. 717-719.
 Dansk Spare-Selskab 1912-1962, 1962.

Kilder 
 Hvem ejer Danmark?: En økonomisk og sociologisk studie i ledelses- og ejerforhold indenfor dansk erhvervsliv, Fremad 1966.

Etableret i 1912
Spare-Selskab
Spare-Selskab
Mod vinden

Mod vinden (engelsk originaltitel Against the Wind) er en australsk miniserie fra 1978. Den er et historisk drama der skildrer både det britiske styre i Irland, og udviklingen i New South Wales og Australien. Serien blev optaget i museet Old Sydney Town nær Sydney, samt i Belgrave Heights, Warrandyte, Colac og Geelong & Emu Bottom.

Den komplette serie fås som DVD boks i Australien, Danmark, Holland, Norge og Sverige.

Handling 
Serien foregår i Australiens koloniserede områder i årene 1798 – 1812, og drejer sig om den engelske Jonathan Garret og hans liv som deporteret straffefange i New South Wales kolonien. Mary Mulvane, en 18-årig irsk pige, som i en periode på syv år er deporteret til New South Wales, efter at have forsøgt at tilbageerobre familiens malkeko, der var blevet beslaglagt af briterne i bod for manglende betaling af tiende til den lokale gejstlige. Hun udstår dommen i New South Wales med års tjeneste som straffefange, før sin endelige løsladelse til livet som en fri borger.

Afsnit 
 "The Seeds of Fire"
 "The Wild Geese"
 "A Question of Guilt"
 "The Flogging Parson"
 "An Agreement Between Officers and Others"
 "A House on the Hill"
 "The Tree of Liberty"
 "When Kings Go Forth to Battle"
 "The Farmer's Friend"
 "A Matter of Life and Death"
 "The Spirit of Enterprise"
 "The Whip Hand"
 "The Windfall Summer"

Medvirkende 
 Mary Larkin — som "Mary Mulvane / Mary Garrett"
 Jon English — som "Jonathan Garrett"
 Kerry McGuire — som "Polly McNamara"
 Frank Gallacher — som "Will Price"
 Gerard Kennedy — som "Dinny O'Byrne"
 Hu Price — som "Jonas Pike"
 Warwick Sims — som "Ensign Greville"
 Lynn Rainbow — som "Louisa Wiltshire"
 Frederick Parslow — som "Captain Wiltshire"
 Bryan Brown — som "Michael Connor"
 Rod Mullinar
 Chris Haywood
 Sean Scully
 Frank Thring
 Wallace Eaton
 Vincent Ball
 John Stanton

Eksterne henvisninger 
 

Tv-serier fra Australien
Tv-serier fra 1970'erne
Bjørg Andersen

Bjørg Andersen (født 1942) er en norsk håndboldspiller, som har spillet for klubberne Skjeberg IF, Østsiden IL og Lisleby FK. Hun spillede 143 kampe på norges håndboldlandshold fra 1960 til 1977. Hun deltog under VM i 1971, 1973 og 1975.

Hun er mor til fodboldtræneren Jørn Andersen og bedstemor til Werder Bremen-spilleren Niklas Andersen.

Kilder og eksterne henvisninger 

Håndboldspillere fra Norge
Kjerstin Andersen

Kjerstin Andersen (født 25. november 1958) er en tidligere norsk håndboldmålmand og olympisk medaljevinder. Hun vandt en sølvmedalje under Sommer-OL 1988 i Seoul med de norske håndboldlandshold. Kjerstin Andersen har spillet 104 kampe for landsholdet i løbet af sin karriere. Hun var målmand da de norske håndboldlandshold vandt en bronzemedalje under VM 1986. Andersen deltog også i VM i 1990 hvor holdet kom på en 6.-plads. I dag er hun sygeplejerske på Sykehuset Telemark og spiller håndbold for C-holdet Gjerpen IF.

Meritter 
 Telemark Idrettskrets ærespris (1987)

Kilder og eksterne henvisninger 

 
 

Håndboldspillere fra Norge
Håndboldspillere fra Gjerpen Idrettsforening
Olympiske håndboldspillere fra Norge
Håndboldspillere ved sommer-OL 1988
Olympiske sølvmedaljevindere fra Norge
Olympiske medaljevindere i håndbold
Deltagere for Norge ved sommer-OL 1988
Mirów Slot

Mirów Slot er ruinen af et polsk slot i landsbyen Mirów i Województwo śląskie (Schlesien). Slottet stammer fra det 14. århundrede og havde flere ejere, indtil det i 1787 blev forladt for stedse. 

Bygninger, konstruktioner og anlæg i Polen
De fire årstider (Vivaldi)

De fire årstider (Le quattro stagioni på italiensk) er fire violinkoncerter skrevet af Antonio Lucio Vivaldi. De er hans mest kendte værk. Stykkerne blev skrevet i 1723 og uropført i 1725. De fire solokoncerter hedder "Foråret", "Sommeren", "Efteråret" og "Vinteren". Vivaldi skrev sonetter til hver koncert.

Vinterens Tekst

A At sjokke rystende af kulde hen ad den tilsneede gade, 

B Gennemtrængt til marven af vindens hvast bidende ånde, 

C At løbe omkring stampende med de valne fødder, 

D At sidde med klaprende tænder, halvdød af kulde.

Lydfiler

Foråret

Sommeren

Efteråret

Vinteren

Værker af Antonio Vivaldi
Koncerter
Musik i 1723
Ås (konstruktion)

En ås en del af skelettet i en tagkonstruktion for tage med hældning. En ås er en træbjælke, der ligger vandret i tagets retning, som bærer spær og tagbeklædning.

Se også 
 Tag

Fodnote 

Tage
Beauvechain

Beauvechain (vallonsk: Bôvètché, nederlandsk: Bevekom) er en kommune og en by i Vallonien i det centrale Belgien. Kommunen ligger i provinsen Brabant Wallon og har et areal på 38.58 km². Indbyggertallet var pr. 2010 på 6.714.

I kommunen befinder sig en flyveplads tilhørende det belgiske luftvåben, og der findes flere nationale monumenter i kommunen.

Henvisninger 

Kommuner i Belgien
Sant Ferran Borg

Sant Ferran Borg () ligger på en bakke i Figueres i Catalonien ved enden af  Pujada del Castell. Det er en stor militær borg opført i det 8. århundrede efter befaling af adskillige militære teknikere, herunder Peter Martin i Cermeño Juan Martin Cermeño. Sant Ferran er et af de største monumenter i Catalonien.

Historie 
Efter forhandlingerne om Pyrenæerfreden, gik borgen Bellegarde i Le Perthus i den franske stats eje. For at erstatte bastionen, og for at stoppe mulige fremtidige invasioner, blev det besluttet at bygge en fæstning på bakken i Figueres. Den første sten blev lagt den 13. december 1753. Navnet på borgen Sant Ferran blev givet til ære for kong Ferdinand 6. af Spanien.

Arkitektur 
Slottet dækker et område på 32 hektar inden for en omkreds på 3.120 meter, og cisterner placeret under gården er i stand til at rumme op til 40 millioner liter vand. På sit højeste, kunne slottet understøtte 6.000 tropper.

Efter borgen ophørte med at blive brugt som fængsel i juli 1997, blev det åbnet for offentligheden med guidede ture for at vise fæstningens karakteristika. Disse ture understreger de sofistikerede byggeteknikker af den tids militærteknik.

Eksterne henvisninger 

 Sant Ferran Borgens officielle hjemmeside

Slotte i Spanien
Catalonien
Bezirk Bregenz

Bezirk Bregenz er et distrikt (bezirk) i den østrigske delstat Vorarlberg. Distriktets areal er på 863,33 km², og indbyggertallet er på 125.539 (pr. 2007). 

Distriktet har 40 kommuner, hvoraf en udgøres af den største by, Bregenz, mens fire er købstæder: Bezau, Hard, Lauterach og Wolfurt.

Eksterne henvisninger 

Bregenz
Capacity management

Capacity Management er på dansk arbejdet med kapaciteten, så den altid modsvarer behovet – i størrelse og kompetencer – og sådan at omkostningerne minimeres. Kapaciteten er her primært den personalemæssige størrelse hvad enten den er fastansat, projektansat, vikarer eller freelancere. Capacity Management har fået stigende fokus blandt virksomhedsledere og HR-chefer – ikke mindst efter at de seneste kriser har gjort usikkerheden på markedet større. Virksomhederne har behov for stor fleksibilitet og lavest mulige lønomkostninger for at bevare deres konkurrencemæssige styrke.

Eksterne henvisninger 
 Applying Capacity-management Science. Artikel af Brian Sill i samarbejde med Cornell University.
 Essentials of capacity management. Bog af Reginald Thomas Yu-Lee
 Artikel af Allan Bartram 

Organisationsteori
Ledelse
It-styring
Artis Rasmanis

Artis Rasmanis (28. juli 1971) er en lettisk tidligere passager i sidevognscross og femdobbelt verdensmester sammen med motocrosskøreren Kristers Serģis.

Rasmanis deltog som passager for Kristers Serģis ved VM i sidevognscross i årene fra 1992 til 2002. Det lykkedes dem at blive verdensmestre i årene 1997, 1998, 2000, 2001 og 2002, og de opnåede en sølvmedalje i 1999. Rasmanis ophørte med at deltage i sidevognscross efter sejren i 2002. Rasmanis virker i dag som iværksætter med egen virksomhed, og er desuden valgt deputeret for Tautas partija (Folkepartiet) ved rådet for Cēsu novads.

Artis Rasmanis er siden den 29. oktober 1997 Kommandør af Trestjerneordenen.

Kildehenvisninger

Eksterne henvisninger 
 Verdensmesterskaberne i sidevognscros gennem årene  

Personer fra Cēsis
Motocrosskørere
Kommandører af Trestjerneordenen
Hi-NRG

Hi-NRG (udtales: High Energy) er en genre indenfor elektronisk dansemusik, og havde sin storhedstid i den første halvdel af 1980'erne.

Kendetegnende for Hi-NRG er et (for den tid) højt tempo med 125–127 taktslag i minuttet, og at basgangen ofte går i staccato og overtager hi-hatens rolle i takten.

Genren kan spores tilbage til den elektroniske disco som Giorgio Moroder og Donna Summer udviklede i den sidste halvdel af 1970'erne i det såkaldte München-sound, med "I Feel Love" som den mest kendte sang. Genren blev populær og fik sit navn i 1984 med Evelyn Thomas' sang "High Energy".

Den mest fremgangsrige Hi-NRG sang var "You Spin Me Round (Like A Record)" med Dead or Alive, som toppede flere europæiske hitlister i 1985. Der findes ikke mange om nogen danske kunstnere som udgav sange i denne genre. Hi-NRG fik ny popularitet i slutningen af 1990'erne, da den blandedes med Trance som genren Nu-NRG.

Kildehenvisninger 

Musikgenrer
VM i håndbold 2017 (kvinder)

Verdensmesterskabet i håndbold for kvinder 2017 var det 23. VM i håndbold for kvinder arrangeret af IHF. Slutrunden afvikledes i Tyskland, som dermed var VM-værtsland for tredje gang. Turneringen blev vundet af .

Spillesteder 
Slurunden afvikledes i følgende byer: Bietigheim-Bissingen, Magdeburg, Oldenburg, Leipzig, Trier og Hamburg.

Kvalificerede hold

Lodtrækning 
Lodtrækningen fandt sted d. 27. juni 2017 i Hamborg, Tyskland.

Seedning 
Seedningslagene blev afsløret d. 26. juni 2017.

Indledende runde 

Alle tider er lokale (UTC+1).

Gruppe A

Gruppe B

Gruppe C

Gruppe D

President's Cup 
17.-20. plads-slutspil

21.-24 plads-slutspil

21.-24. plads-semifinaler

17.-21. plads semifinaler

Kamp om 23.-plads

Kamp om 21.-plads

Kamp om 19.-plads

Kamp om 17.-plads

Slutspil

Ottendedelsfinaler

Kvartfinaler

Semifinaler

Bronzekamp

Finalekamp

Rangering

All Star Hold 
Turneringens All Star-hold blev annonceret d. 17. december 2017.

Statistik

Topscorere

Top målvogtere

Referencer 

Håndbold i 2017
2017 (kvinder)
Kvindehåndbold
Unni Anisdahl

Unni Marie Anisdahl (født 27. september 1947) er en tidligere norsk håndboldspiller, og sportsjournalist i NRK Radio. Anisdahl er opvokset i Harstad og var tilknyttet NRK Sørlandet i Kristiansand. Hun var tidligere en aktiv håndboldspiller. Hun startede i Harstad Idrettslag og spillede senere på det norske landshold. Fra 1971 til 1977 spillede hun 72 landskampe og scorede 58 mål. Derudover har hun deltaget i VM, 1971, 1973 og 1975. Hun har deltaget i flere serie- og cupmesterskaber.

Som sportsreporter havde hun særligt fokus på håndbold, fodbold og alpint. Hun var på TV sidste gang den 18. oktober 2009 som reporter fra kampen mellem Start og Aalesund. Hun gjorde imidlertid comeback som kommentator både under kampen Start–Strømsgodset i Tippeligaen 2011, og under sommer-OL 2012 i London.

Kilder og eksterne henvisninger 

 

Håndboldspillere fra Norge
Kickin' it

Kickin' it er en amerikansk tv-serie der havde premiere på Disney XD i 2011. Serien er produceret af Jim O'Doherty.

Handling 

Serien handler om den nye dreng, Jack, som er et naturtalent til karate. Han bliver hurtigt venner med Milton, Jerry og Eddie der sammen går til karate på Bobby Wasabi Karateakademi, hos sensei Rudy.

Pigen Kim – der går til karate i De Sorte Drager – bliver gode venner med Jack, og flytter derefter til Bobby Wasabi-akademiet.

Sammen klarer de fem venner alt, og de bliver venner for evigt.

Personer 

Jack (Leo Howard) er den nye dreng hvis bedstefar var selveste Bobby Wasabis sensei. Han er selv et naturtalent til karate, og charmerende. Han vil gøre alt for sine venner.

Milton (Dylan Riley Snyder) er den lidt kiksede og splejsede fyr, der elsker at være sammen med sine venner og faktisk er god til karate, hvis han virkelig gør sig umage, eller hvis nogen gør ham vred (hvilket er ret svært).

Jerry (Mateo Arias) tror selv, han er lidt af en specialist til karate, men er samtidig svær at overbevise om sit manglende talent. Men han er ikke håbløs, og med vennernes hjælp vil han kunne nedlægge selv den største bølle på skolen.

Kim (Olivia Holt) er den smukke og talentfulde pige og karate-talentet fra Den Sorte Drage. Hun flytter dog til Bobby Wasabi-akademiet, da hun bliver venner med Jack og de andre. Hun har det sorte bælte ligesom Jack og Rudy. Kim er god til næsten alle sportsgren, og de fleste drenge bliver forelsket i hende, så snart de ser hende.

Eddie (Alex Christian Jones) er den generte og flinke dreng i slænget, rimelig slap, men den bedste ven man kan ønske sig. Han bliver tit nedlagt af piger, men med lidt træning kan han blive til den stærkeste drage.

Rudy (Jason Earles) er sensei på Bobby Wasabi-akademiet, og har det sorte bælte. Engang var han toppen af karate, men efter en skade faldt han til bunden og købte Bobby Wasabi-akademiet med store intentioner.

Amerikanske tv-serier fra 2010'erne
Tv-programmer fra Disney XD
Corrupted Blood-hændelsen

Corrupted Blood-hændelsen var en glitch i MMORPG-spillet World of Warcraft, der optrådte 13. september 2005, og som tog form af en virtuel epidemi. Epidemien begyndte da et nyt område blev åbnet i spillet (the raid of Zul'Gurub), i hvilken områdets stærkeste fjende, bossen Hakkar, ville inficere sine angribere med en forbandelse, der drænede liv og var yderst smitsom. Denne forbandelse hed Corrupted Blood.

Forbandelsen, der kun var beregnet til at vare nogle få sekunder og kun skulle være virksom inden for det nyåbnede område Zul'Gurub spredte sig dog snart over hele den virtuelle verden, da spillere opdagede at teleportationsmagi kunne bringe sygdommen ud fra det begrænsede område, den var planlagt til. Både ved tilfælde og gennem bevidste handlinger spredte Corrupted Blood sig således snart som en pandemi, der hurtigt dræbte spillere på lavere niveauer, og var til stor gene for spillere på høje niveauer. Spillet ændrede sig drastisk som følge heraf, da spillere gjorde hvad de kunne for at undgå at blive inficerede. På trods af forholdsregler som programmør-skabte karantæner, samt spilleres valg om at holde sig væk fra tæt befolkede områder (eller blot helt undlade at spille spillet i en periode) blev epidemien i sidste ende kun bragt under kontrol via en kombination af patches og ved at genstarte den virtuelle verden.

Betingelserne og reaktionerne ved hændelsen tiltrak sig opmærksomhed fra epidemiologer, da den kunne tjene som eksempel på hvordan mennesker i den virkelige verden ville reagere på en ægte epidemi. Folk der arbejder med anti-terrorisme holdt ligeledes øje med begivenheden, da visse spillere planlagde og udførte tiltag, der spredte epidemien.

Kilder/henvisninger 

 
 
 
  (oploadet 23. august 2007)

Epidemier
World of Warcraft
Blizzard Entertainment
Liège Katedral

Liège Katedral, egentlig St. Paul-katedralen, er bispesædet for Liège i Belgien.

Historie 
Katedralen stammer fra det 10. århundrede, blev rekonstrueret mellem det 13. og det 15. århundrede og restaureret i midten af det 19. århundrede. Den var ikke oprindeligt byens vigtigste katedral; det var St. Lambert-katedralen, der imidlertid systematisk blev ødelagt under den franske revolution fra 1794 og årene derefter. Da optøjerne døde hen, havde man brug for en erstatning for St. Lambert-katedralen, og valget faldt på St. Pauls, og den blev derpå ophøjet til byens katedral på et tidspunkt senest 1812. Dette år hævede man også tårnet med en etage samt byggede klokketårnet; dette skete på forlangende af Napoleon Bonaparte.

Arkitektur 

Katedralens apsis, der er skabt i fransk gotisk stil, er pentagonal. Koret, transeptet, hovedskibet og sideskibene stammer fra det 13. århundrede og har alle karakteristiske træk for bygninger for den gotiske arkitektur fra den periode. Man finder træk fra senere gotisk arkitektur i vinduerne i transeptet og skibet, i sidekapellet og tårnet. Det øvre galleri er moderne i lighed med etagen med de spidsbuede vinduer og spiret i klokketårnet. Portalens spær bærer inskriptionen, der tidligere fandtes i byens segl: "Sancta Legia Ecclesiae Romanae Filia" ("Hellige Liège, datter af den romerske kirke").

Eksterne henvisninger 

 

Kirker i Belgien
Svend Michelsen

Svend Erik Michelsen f. Petersen (14. januar 1912 i København – 5. februar 1994) var en dansk chokoladefabrikant og grundlægger.

Udlært som konditor og efter at havde aftjent sin værnepligt startede han firmaet Sv. Michelsen på Østerbro.
I starten solgte det lille konditori brød, kager og finere chokolade. Michelsen opdagede, at hans chokolade var en kæmpe succes, og at kunderne foretrak håndlavet chokolade lavet af de bedste råvarer, at han besluttede sig for at fokusere kun på chokolade.
Svend Michelsens slogan var: Kvalitet over alt – tanken er både vores adelsmærke og forretning.
I 1970'erne overtog datteren Rita og svigersønnen Kjeld Dorff firmaet og førte det videre. 
Sv. Michelsen har siden 1994 været Leverandører til Det Kongelige Danske Hof.

Eksterne henvisninger 
 

Fabrikanter fra Danmark
Personer fra København
Konditorer fra Danmark